^ 
EUROOPAN YHTEISÖJEN KOMISSIO 
Bryssel, 16.12.1998 
KOM(1998) 793 lopullinen 
Ehdotus 
NEUVOSTON PÄÄTÖKSEKSI 
luvan antamisesta jäsenvaltioille soveltaa tai soveltaa 
edelleen tiettyihin erityistarkoituksiin käytettyihin 
kivennäisöljyihin alennettuja valmisteverokantoja tai 
vapautuksia valmisteverosta direktiivissä 92/81/ETY 
säädetyn menettelyn mukaisesti, sekä päätöksen 
97/425/EY muuttamisesta 
(komission esittämä) 

PERUSTELUT 
YLEISET PERUSTELUT 
Kivennäisöljyjen verotusta yhteisössä säännellään tällä hetkellä neuvoston 
direktiivillä 92/81/ETY.1 Tässä direktiivissä määritellään tuotteet, joita on kohdeltava 
kivennäisöljyinä sekä käyttötarkoitukset, joiden perusteella ne kuuluvat veronkannon 
piiriin. Direktiivissä säädetään myös eräistä tavallisiin verotussääntöihin 
myönnettävistä pakollisista ja vapaaehtoisista verovapautuksista ja veronalennuksista. 
Lisäksi direktiivin 8 artiklan 4 kohdassa säädetään, että neuvosto voi päättää 
yksimielisesti komission ehdotuksesta antaa jollekin jäsenvaltiolle luvan ottaa 
käyttöön muita verovapautuksia tai veronalennuksia erityisistä poliittisista syistä. 
Tällä hetkellä on voimassa noin 90 tällaista poikkeusta. 
Direktiivin 8 artiklan 6 kohdassa säädetään, että neuvoston oli tarkistettava 31 päivään 
joulukuuta 1996 mennessä 8 artiklan 4 kohdan nojalla myönnetyt poikkeukset 
komission kertomuksen perusteella. Tämä kertomus on asianmukaisesti laadittu2 ja 
toimitettu neuvoston tarkasteltavaksi. Tämän arvioinnin perusteella tehdyssä 
neuvoston päätöksessä3 säädetään, että kyseisistä 3 artiklassa tarkoitetuista 
poikkeuksista on tulevaisuutta varten tehtävä uusi neuvoston päätös 31 päivään 
joulukuuta 1998 mennessä. Tässä ehdotuksessa neuvoston päätökseksi esitetään vielä 
12 kuukauden jatkoaikaa näille poikkeuksille. Tämä antaa lisäaikaa näkökannan 
tarkastelemiseksi valtiontukien näkökulmasta. 
Ranskan viranomaiset ovat ilmoittaneet komissiolle haluavansa soveltaa 1 päivästä 
tammikuuta 1999 poikkeavaa verokantaa hyötyajoneuvojen kuluttaman 
dieselpolttoaineeseen. 
Direktiivin mukaisesti Ranskan pyynnöstä on ilmoitettu muille jäsenvaltioille. 
Kuten direktiivissä säädetään, komissio arvioi säännöllisesti, soveltuvatko myönnetyt 
verovapautukset ja veronalennukset edelleen yhteismarkkinoille. Jos komissio katsoo, 
ettei verovapautuksia tai veronalennuksia enää voida soveltaa, koska ne vääristävät 
kilpailua tai sisämarkkinoiden toimintaa tai ovat ristiriidassa yhteisön 
ympäristönsuojelupolitiikan kanssa, se tekee aiheelliset ehdotukset neuvostolle. 
Poikkeusta on joka tapauksessa tarkasteltava uudelleen viimeistään 31 päivänä 
joulukuuta 1999, jolloin tällä päätöksellä myönnetyn luvan voimassaolo päättyy. 
Neuvosto arvioi tilannetta komission ehdotuksen perusteella ja päättää, onko nämä 
poikkeukset syytä poistaa vai olisiko niitä muutettava tai laajennettava. 
1 Neuvoston direktiivi 92/81/ETY, annettu 19 päivänä lokakuuta 1992, EYVL L 316, 
31.10.1992. 
2 KOM (96) 549. 
i Neuvoston päätös 97/425/EY, tehty 30 päivänä kesäkuuta 1997, EYVL L 182, 10.7.1997, 
s. 22. 
NEUVOSTON PÄÄTÖS, 
luvan antamisesta jäsenvaltioille soveltaa tai soveltaa 
edelleen tiettyihin erityistarkoituksiin käytettyihin 
kivennäisöljyihin alennettuja valmisteverokantoja tai 
vapautuksia valmisteverosta direktiivissä 92/81/ETY 
säädetyn menettelyn mukaisesti, sekä päätöksen 
97/425/EY muuttamisesta 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon kivennäisöljyjen valmisteverojen rakenteiden yhdenmukaistamisesta 
19 päivänä lokakuuta 1992 annetun neuvoston direktiivin 92/81/ETY 4 ja erityisesti 
sen 8 artiklan 4 ja 5 kohdan, 
ottaa huomioon komission ehdotuksen5, 
sekä katsoo, että 
direktiivin 92/81/ETY 8 artiklan 4 kohdan mukaan neuvosto voi yksimielisesti 
komission ehdotuksesta antaa jäsenvaltiolle luvan ottaa käyttöön kivennäisöljyjen 
osalta vapautuksia valmisteverosta tai valmisteveron alennuksia erityispolitiikkoihin 
liittyvistä syistä, 
neuvoston päätöksen 97/425/EY 3 artiklan mukaisesti neuvoston on komission 
ehdotuksen perusteella päätettävä ennen joulukuun 31. päivää 1998, onko jonkin 31 
päivänä joulukuuta 1998 lakkaavan poikkeuksen voimassaoloa jatkettava edelleen 
tietyksi ajanjaksoksi kerrallaan, 
jäsenvaltiot ovat ilmoittaneet komissiolle aikeistaan jatkaa eräiden tällaisten 
vapautusten tai alennusten soveltamista, joista on jo säädetty niiden 
verolainsäädännössä, tai ottaa käyttöön vapautuksia tai alennuksia, 
4 
EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 
94/74/EY (EYVL L 365, 31.12.1994, s. 46). 
5EYVL 
erityispolitiikkoihin liittyvistä syistä eräiden verovapautusten ja veronalennusten 
soveltamista olisi jatkettava 31 päivään joulukuuta 1999; on säädettävä voimassaolon 
jatkamisesta edellä mainittujen päivämäärien jälkeen; komissio tarkastelee 
säännöllisesti veronalennuksia ja verovapautuksia varmistaakseen, että ne ovat 
sisämarkkinoiden toiminnan ja perustamissopimuksen muiden tavoitteiden mukaisia. 
ON TEHNYT TÀMAN PAATOKSEN: 
/ artikla 
Huolimatta direktiivissä 92/82/ETY6 asetetuista velvoitteista seuraavilla 
jäsenvaltioilla on lupa 31 päivään joulukuuta 1999 saakka soveltaa jäljempänä 
yksilöityä alennettua valmisteverokantaa tai vapautuksia valmisteverosta ja jatkaa 
niiden soveltamista, ellei neuvosto yksimielisesti ennen mainittua ajankohtaa 
komission ehdotuksesta päätä, että jotakin poikkeusta tai kaikkia poikkeuksia on 
muutettava, tai jonkun poikkeuksen tai kaikkien poikkeusten soveltamista on 
jatkettava edelleen tietyksi ajanjaksoksi kerrallaan: 
1. Ranska: 
- kulutus Korsikan saarella edellyttäen, että alennetut verokannat kaikissa tapauksissa 
vastaavat vähintään yhteisön lainsäädännön mukaisia kivennäisöljyjen 
valmisteverojen vähimmäisverokanto, 
poikkeavan verokannan soveltaminen hyötyajoneuvojen kuluttamaan 
dieselpolttoaineeseen edellyttäen, että verokanta vastaa vähintään yhteisön 
lainsäädännön mukaista vähimmäisverokantaa, 
- verovapautus alumiinioksidien tuotannossa käytettävälle raskaalle polttoöljylle 
Gerdenan alueella. 
2. Italia: 
- Friuli-Venezia-Giulian alueella kulutetun bensiinin valmisteveron alentaminen 
edellyttäen, että alennettu verokanta vastaa vähintään yhteisön lainsäädännön 
mukaista vähimmäisverokantaa, 
- Udinen ja Triesten alueella kulutettujen kivenäisöljyjen valmisteveron alentaminen 
edellyttäen, että alennettu verokanta vastaa vähintään yhteisön lainsäädännön 
mukaista vähimmäisverokantaa, 
'' EYVL L 316, 31.10.1992, s. 19, direktiivi sellaisena kuin se on viimeksi muutettuna direktiivillä 94/74/EY (EYVL L 365, 
31.12.1994, s. 46). 
- verovapautus alumiinioksidien tuotannossa käytettävälle raskaalle polttoöljylle 
Sardinian alueella, 
- höyryn tuottamisessa käytettäväksi tarkoitetun polttoöljyn ja molekyyliseulojen 
kuivaus- ja regenerointiuuneissa käytettävän dieselöljyn valmisteverokannan 
alentaminen Reggio Calabrian alueella edellyttäen, että alennettu verokanta vastaa 
vähintään yhteisölainsäädännön mukaisia kivennäisöljyjen valmisteverojen 
vähimmäiskantoja. 
3. Alankomaat: 
poikkeavan verokannan soveltaminen hyötyajoneuvojen kuluttamaan 
dieselpolttoaineeseen edellyttäen, että verokanta vastaa vähintään yhteisön 
lainsäädännön mukaista vähimmäisverokantaa. 
2 artikla 
Tämä päätös on osoitettu jäsenvaltioille. 
Tehty 
Neuvoston puolesta 
Puheenjohtaja 

ISSN 1024-4492 
KOM(98) 793 lopullinen 
ASIAKIRJAT 
FI 09 02 10 01 
Luettelonumero : CB-CO-98-799-FI-C 
Euroopan yhteisöjen virallisten julkaisujen toimisto 
L-2985 Luxemburg